Meta (selskap)

Meta Platforms, Inc., tidligere Facebook, Inc., er et amerikansk selskap med hovedsete i Menlo Park i California. Selskapet eier de sosiale nettverkene Facebook, Instagram og WhatsApp.

Historie 
Mark Zuckerberg grunnla virksomheten 4. februar 2007 for videreutvikling av det sosiale nettverket med samme navn, Facebook. Selskapet Facebook, Inc. ledes av Zuckerberg selv, Chris Cox (visepresident), Sheryl Sandberg og Donald E. Graham. Selskapet ble introdusert på børsen 18. mai 2012.

Selskapet 
Facebook har hovedkontor i Menlo Park, California.

Styre og ledelse 
Toppledelsen er satt sammen av:
 Mark Zuckerberg CEO, Facebook
 Sheryl Sandberg COO, Facebook
 David Wehner CFO, Facebook
 Mike Schroepfer CTO, Facebook
 Chris Cox CPO, Facebook

Selskapet har også et styre som passer på at Facebook drives som det sier, og følger eiernes ønsker
 Styret er: styreleder Mark Zuckerberg, Marc Andreessen, Susan Desmond-Hellmann, Reed Hastings, Erskine Bowles, Peter Thiel, Sheryl Sandberg og Jan Koum.

Sjef for personvern CPO fra 2005 til 2009 var Chris Kelly. Det var senere to personverssjefer, en for «Produkt» og en for «Policy». Under Erin Egan prøvde Facebook en tjeneste «spør vår personvernssjef» / «Ask our CPO» i 2013. 21 rundebordskonferanser ble holdt rundt om i verden 2015–2016, etterfulgt av en presentasjon «Et paradigmeskifte for personvern» / «A New Paradigm for Personal Data» ved «Global Deputy Chief Privacy Officer», Stephen Deadman.

Eierskap 
Mark Zuckerberg har overført mesteparten av sine A- og B-aksjer til selskapene Chan Zuckerberg Initiative, LLC (CZI) og Chan Zuckerberg Foundation (tidligere Openness Trust), men han har beholdt stemmeretten i disse aksjene fordi han er eneste «trustee» i CZI. Han representerer omtrent 60,1 % hvorav omtrent 53,8 % er stemmeretten gjennom B-aksjer som eies av CZI.

Filantropi 
På den dagen datteren til Chan og Zuckerberg ble født ble Chan Zuckerberg Initiative, LLC (CZI) kunngjort.

Produkter 
Facebook har splittet opp sine tjenester i produkter, i tillegg til at de har kjøpt selskaper som er produkter og teknologi. Det har blitt kunngjort at et produkt skal ha 1 milliard brukere for å være identifisert som en forretning hos facebook.

Facebook 
Det sosiale nettverket rapporterer å ha 1.13 milliarder daglig aktive brukere (DAUs) per juni 2016.

Messenger 
I 2014 ansatte Facebook David Marcus som sjef for meldingstjenester (VP messaging products), etterfulgt av at Messenger ble skilt ut som eget produkt og Marcus ble sjef for Messenger (VP Messenger). Sjef for messengerprodukter er Stan Chudnovsky (VP Messenger products). Per juni 2016 har produktet over 1 milliard brukere.
Det er en framside (brukersiden) og en bakside (utvikler- og selskapsiden). Facebook bruker begrepet plattform for baksiden. Messenger Platform 1.2 ble lansert 12. september 2016, som nå blant annet godtar betaling for brukere i USA til roboter som lever i økosystemet Facebook ønsker å utvikle.

Facebook kjøpte opp eller ansatte nøkkelmedarbeidere fra datafirmaet Zenbe og disse arbeidet med utvikling av messenger.

WhatsApp 
 I 2014 kjøpte Facebook WhatsApp.
 I 2016 kunngjorde facebook planer om å forene brukerdata fra WhatsApp med brukerdata fra Facebook.

Per juni 2016 har WhatsApp over 1 milliard brukere.

Jan Koum er CEO i WhatsApp

Instagram 
Per juni 2016 har Instagram over 500 millioner brukere.

Reklame 
Hoveddelen av facebooks omsetning er salg av reklame til selskaper for markedsføring på Facebook. Per juni 2016 er det 60 millioner aktive selskaper på Facebook.

Ansatte 
Per juni 2016 har facebook totalt 14200 ansatte

Teknologi 
Siden starten har Facebooks forandret nettstedet flere ganger. Det hender stadig at de introduseres nye «features». Etter normen for programmvareselskaper er det gjerne først en gruppe som får prøve før det lanseres for alle.

Facebook Live 
I 2015 og 2016 introduserte Facebook en funksjon for direkte streaming av video, der hver enkelt bruker kan rapportere lokale «nyheter».
For å stimmulere til økt bruk av funksjonen, etablerte Facebook en strategi der de betaler innholdsleverandører for å bruke teknologien. Flere store nyhetsredaskjoner får betalt millionbeløp for å lage live video.

News Feed 
I 2006 lanserte Facebook en «News feed»-funksjon på sitt nettsted.

Kustig intelligens (AI) 
Kunstig intelligens (AI) er per juni 2016 et viktig område for Facebook.

Chatboter 
Et uttrykk for facebooks bruk av AI er introduksjon av roboter (Chat bots) som en kan spørre om forskjellige ting, som nyheter og været.

«Deep Text» 
«Deep Text» er kunstig intelligens som er satt til flere oppgaver hos Facebooks.

Forskningssamarbeid 
I Europa har Facebook tilbydt akademiske miljø hjelp til å forske på AI. Florent Perronnin er sjef for facebooks forskning og Serkan Piantino er sjef for ingeniøravdelingen for kunstig intelligens (Research Lead / Director of Engineering, Facebook AI Research / FAIR) De donerte i februar og august 2016 tilsammen 47 servere med GPUer.

Virtuell virkelighet (VR) 
Virtuell virkelighet (VR) er per juni 2016 et viktig område for Facebook.

Oculus 
Facebook har kjøpt VR selskapet Oculus og i samarbeid med Samsung har de lansert produkter som per juni 2016 har over 1 million brukere.

Utvidet virkelighet (AR) 
Zuckerberg har sagt at Facebook jobber med å tilby AR-produkter.

Groups 
Groups er per juni 2016 et viktig område for Facebook.

Mobil teknologi 
Mobil teknologi er per juni 2016 et viktig område for Facebook.

Teknologiforskning 
Forskningsgrupper:
 Connectivity Lab
 Core Data Science
 Facebook AI Research (FAIR)
 Systems Infrastructure
 User Experience Research
 Networking Group
 Applied Machine Learning

Selskapets rolle i samfunnet 
Flere kilder har påpekt skjevheter i hvordan Facebook tilrettelegger for brukerne av nettstedet. Zuckerberg fikk mulighet til å svare på spørsmål om selskapets rolle da han i en serie av rådhusmøter i Europa i 2016, på besøk i Roma fikk et spørsmål som gikk på nettopp dette. «Er Facebook et nyhetsbyrå?»
Zuckerberg svarte at Facebook er et teknologiselskap.

Facebook som nyhetskilde 
I 2013 viste en undersøkelse at 30 % av amerikanerne har noen gang brukt Facebook som nyhetskilde. Samme kilde rafinerer disse tallene i 2015. I 2015 er det 41 %.

Partisk «News feed» 
En side som har vært påpekt er en partisk «News feed»

Facebook-«news curators» 
I 2016 kom det frem at Facebook brukte mennesker til å fremme og undertrykke innhold i «News feed»-en. Kort tid etter ble det teamet sparket, og erstattet med en algoritme.

Nakenhet 
En annen side som har vært påpekt flere ganger er håndheving ovenfor og tolkning av seksuell antydning i bilder, spesielt nakenhet.
 Roklubben til University of Warwick ga ut kalendre der kvinnelagets kalender ble blokkert.
 The New Yorker publiserte en tegneserie med brystvorter der kvinnens og ikke mannens brystvorter førte til bokkering.
 Richard Metzger publiserte et bilde av 2 menn som kysser, som ble blokkert.
 Ammende kvinner har blitt blokkert.
 Kvinner som har overlevd brystkreft har blitt blokkert.

«Napalmjenta» 
I september 2016 gikk Aftenpostens sjefsredaktør Espen Egil Hansen ut med et åpent brev til Mark Zuckerberg på avisens forside. Anledningen var at forfatter Tom Egeland hadde postet bildet «Terror of War» på facebook og blitt blokkert. 9. september ble han støttet av statsminister Erna Solberg, som også postet bildet med henvisning til ytringsfrihet og demokrati. Men også bildet statsministeren postet ble slettet. Statsministeren ble provosert av at Facebook slettet noe på hennes facebookside. Flere andre som støttet Tom Egeland ble også blokkert. Senere på dagen så snudde Facebook og kom med en erklæring. Det historiske bildet hadde rang over Facebooks retningslinjer. Daglig leder (COO) i Facebook Sheryl Sandberg takket Statsministeren for sitt engasjement etter hendelsen.

Sakens kjerne 
Facebook erklærer at de har standarder på sitt nettsted der nakenhet, vold og hatefulle ytringer ikke tolereres.

Evalueringsprosess 
Facebook Inc. beskriver sin 'Facebook evalueringsprosess' for sitt nettsted som bestående av flere komponenter:
 Programvare
 Mennesker
 Tid
 Og i tillegg et forum for diskusjon med utgivere

Tarleton Gillespie ved Cornell University beskriver systemet til Facebook slik:
 Retningslinjer
 Mange lag med mennesker

Gillespie beskriver også en prosess slik:
 1.Brukere flagger innhold
 2.Nettsamfunnets operative enhet, bestående av flere team rundt om i verden
 2.1 Graderer rapporter etter alvorlighet
 2.2 Behandler prioriterte rapporter
 For bilder brukes PhotoDNAteknologi

Internett til verden 
Zuckerberg lanserte sine drømmer om å gi internett til alle mennesker i verden i 2013, «Internet.org». Mange av planene presenteres i et intervju med Time desember 2014.

WhatsApp og internet.org 
I 2014 kjøpte Facebook WhatsApp som en mulig del av en strategi for internet.org.

Aquila 
Aquila er dronen som skyter internett ned til jorden med laser. Den ble testet i 2016.

SpaceX eksplosjonen 
Raketten som skulle bære satellitten Amos-6 til bane eksploderte på bakken. Satellitten skulle fordele internett til Afrika for Facebook.

Europa 
 Selskapets europeiske hovedkontor, Facebook Ireland Holdings Unlimited etablerte seg 2009 i Dublin. Selskapets tilstedeværelse i Irland består av en rekke selskaper, Facebook Ireland Holdings Unlimited eier for eksempel Facebook Ireland Ltd, som etablerte seg 2008 i Dublin.
 Selskapet har et lokalt europeisk regionkontor for regionen som inkluderer Skandinavia i delstaten Hamburg i Tyskland.
 Selskapet åpnet kontor i Oslo sommeren 2016.
 Facebook driver lobbyaktivitet for Facebook Ireland Ltd via et regionkontor i Brussel.
I 2010 overførte Facebook rettighetene på verdensbasis til det europeiske hovedkontoret i Dublin.
Facebook har en service for myndigheter i forskjellige land, der myndighetene kan be om innsyn eller blokkere innhold. Dette er en service europeiske myndigheter, spesielt i Tyskland og Frankrike har benyttet seg av og ser som viktig.

Ledelse 
 Nicola Mendelsohn Visepresident for Facebook Inc. i EMEA-regionen (VP EMEA)
 Richard Allan Visepresident for «Public Policy» Facebook Inc i EMEA-regionen
 Gareth Lambe «Sales Operation Director» Facebook Ireland
 Shane Crehan «Head of international finance», Facebook Ireland
 Yvonne Cunnane «Head of Data Protection and Privacy», Facebook Ireland
 Thomas Myrup Kristensen kontorsjef Facebook Brussel
 Eva Maria Kirschsieper «Head of Public Policy» i Tyskland Østerrike og Sveits, Facebook Berlin.
 Martin Ott «Managing Director» for Skandinavia og Sentral-Europa, Facebook Hamburg.

WhatsApp og persondata 
EUs kommissær for konkurranserett Margrethe Vestager startet en utspørring av Facebook angående Whatsapp og bruk av persondata i 2016.

Ansatte 
Per mars 2016 hadde Facebook Ireland 1300 ansatte.

Skatt 
Amerikanske skattemyndigheter har reagert på at rettighetene til Facebook på verdensbasis er overført til det europeiske hovedkontoret.

Referanser

Eksterne lenker 
 
 
 
 
 

 
 
 
 
 
 
 
 
 
 
 
 
 
 

 
Etableringer i 2004